kardosdrur/scandi-wiki huggingface dataset:
Chairman of the Conservative Party

Chairman of the Conservative Party er det britiske konservative partis organisatoriske leder. Posten blev oprettet i 1911. Dette skete som en reaktion på partiets nederlag ved valgene i 1906 og 1910.

Partikontoret 
Formanden er ansvarlig for, at partimaskinen virker. I denne forbindelse fører formanden tilsyn med partiets centrale kontor (Conservative Campaign Headquarters), der har rødder tilbage til 1870.

Minister uden portefølje 
Når de konservative er i regering, tildeles den organisatoriske formand en ministerpost. Der er som regel en post som minister uden portefølje. En sådan post giver mulighed for at dyrke konservative mærkesager.

Formænd 
Flere tidligere konservative formænd har senere beklædt fremtrædende poster. Dette gælder fx for Neville Chamberlain, der var formand i 1930-1931, for Peter Carington, der var formand i 1972-1974, og for Theresa May, der var formand i 2002-2003. 

 
Etableret i 1911
Storbritanniens politik
Konservatisme
Bardsragujn chumb

Bardsragujn chumb (armensk: Բարձրագույն Խումբ) er den bedste fodboldrække i Armenien for herrer. Fra 1936 til 1991 fra den sammen med Sovjetunionen. Ligaen består kun af otte hold. Taberen af hver sæson rykker ned i Armeniens andendivision i fodbold, hvorefter vinderen af den rykker op.

Armeniens førstedivision i fodbold 2018-19

Vindere

Etableret i 1992
Fodboldligaer
Fodbold i Armenien
Allsvenskan (flertydig)

Allsvenskan,
Hugo Levin var i 1910 ophavsmand til den første rigtige serieturnering svensk fodbold. Præmiereturneringen omfattede otte hold og blev vundet af Örgryte IS.

Allsvenskan er navnet på flere divisioner i flere sportsgrene i Sverige:
 Allsvenskan (fodbold)
 Damallsvenskan
 Allsvenskan i bandy
 Allsvenskan i bandy for damer
 Juniorallsvenskan i fodbold
 Pojkallsvenskan i fodbold
 Allsvenskan i håndbold for herrer
 Allsvenskan i håndbold for damer
 Allsvenskan i indendørs bandy
 Juniorallsvenskan i indendørs bandy
 Hockeyallsvenskan
 Superallsvenskan i ishockey
 Superallsvenskan i bandy
 Juniorallsvenskan i bandy
 Allsvenskan i landhockey
 Allsvenskan i speedway
 Schackallsvenskan
Passenger (sanger)

Mike Rosenberg (født 17. maj 1984), bedre kendt under sit kunstnernavn Passenger, er en engelsk folkrock singer-songwriter. Hans kunstnernavn kommer fra folkrock-bandet af samme navn, som han var med til danne samt forsanger og sangskriver i. Bandet udgav kun ét album, og da bandet besluttede at gå fra hinanden i 2009 valgte Rosenberg at beholde navnet til sin solokarriere. Hans mest succesfulde single er "Let Her Go", som har toppet hitlister i 16 lande indtil videre.

Passenger har optrådt flere gange i Danmark, senest i oktober 2014 i Falkoner Salen foran 2000 mennesker. Her var bandet "The Once" opvarmning.

Diskografi

Albums 
 Wicked Man's Rest (2007) - med band
 Wide Eyes Blind Love (2009)
 Divers & Submarines (2010)
 Flight of the Crow (2010) 
 All the Little Lights (2012)
 Whispers (2014)
 Whispers II (2015)
 Young as the Morning Old as the Sea (2016)
 The Boy Who Cried Wolf (2017)
Songs For The Drunk And Broken Hearted (2021)

Singler 
 "The Wrong Direction" (2012)
 "Let Her Go" (2012)
 "Holes" (2013)
 "Hearts on Fire" (2014)
 "Somebody's love" (2016)
 "Anywhere" (2016)
 "A kindly reminder" (2017)
 "The boy who cried wolf" (2017)
 "Simple song" (2017)

Guitarister fra Storbritannien
Sangere fra Storbritannien
Christian Thielemann (billedhugger)

Christian Thielemann (28. maj 1804 i København – 28. juli 1870 på Kærsgård, Ejdrup Sogn) var en dansk billedhugger og proprietær, bror til Ferdinand og Theobald Thielemann.

Han var søn af snedker­mester, kaptajn i Borgervæbningen Johann Christian Thielemann (1782-1845) og Sofie Birgitte født Müller (af polsk familie, 1772-1840). Han besøgte fra 1819 Kunstakademiets ornament­skole og senere dets tegneklasser, men vandt ikke sølvmedaljerne. Han uddannede sig og arbejdede som ornamentbilledhugger hos en italiensk billedhugger, Lodovico Vincenzo Romanelli, og udførte under ham en del dekora­tive arbejder bl.a. til Christiansborg Slotskirke, Vor Frue Kirke og til Universitetet (ørnen over portalen, tilskrevet, se: Coelestem adspicit lucem). Han udførte tronstolene til Christiansborg Slot (1828, efter C.F. Hansens tegning, formodentlig sammen med faderen, der var snedkermester på slottet) og dekorative arbejder på Sorø Akademi (under Peder Malling). 

I 1829-30 var han på en udenlandsrejse og ville efter sin hjemkomst genoptage sin virksomhed, da en blodstyrtning nødte ham til at forsøge helbredelse ved landlig virk­somhed. Han kom mod forventning til kræfter igen, blev nu elev på agerdyrkningsinstituttet på Mørup ved Ringsted og søgte dertil 1831 en understøttelse fra Fonden ad usus publicos, hvilken han dog ikke fik. Tillige lagde han sig efter forstvæsen, interesserede sig for Jyllands beplantning og blev ca. 1840 ejer af Kærsgård ved Nibe i det nordlige Jylland, hvor han anlagde betydelige plantager. 

I 1867 udførte han en buste af Constantin Hansen, som formodes tilintetgjort.

Den 6. juli 1838 havde han i Ajstrup Kirke ægtet Augusta Steinthal (26. april 1815 i Hamborg - 17. marts 1900 på Frederiksberg), datter af proprietær Martin Steinthal til Kyø (død 1856) og Nanche "Nanette" født Ochs (død 1875). Han døde selv den 28. juli 1870.

Han er begravet på Ejdrup Kirkegård.

Kilder 
 

Billedhuggere fra Danmark
Danskere i 1800-tallet
Personer fra København
Proprietærer fra Danmark
Meistriliiga

Meistriliiga eller A. Le Coq Premium liiga (efter ligasponsoren) er den bedste, estlandske fodboldrække for herrer. Ligaen blev oprettet i 1992, og 2013 er den 23. sæson. I 2009 var alle hold ikke professionelle; faktisk var det kun 6 hold ud af 10 der var professionelle. De andre fire var semi-professionelle. 

Ligesom de fleste lande med lave tempaturer, så starter sæsonen i marts og slutter i november. Alle holdene spiller mod hinanden fire gange i løbet af sæsonen, og de spiller dermed 36 kampe på en sæson. Efter hver sæson rykker vinderen af Esiliiga op, mens nummer 10 i Meistriliiga rykker ned. 

I februar 2013 skrev Estlands fodboldforbund en fem-årig kontrakt med A. Le Coq, hvilket har givet ligaen et nyt navn.

Meistriliiga-klubber (2023) 
 Flora Tallinn 
 Harju JK Laagri
 Levadia Tallinn 
 Narva Trans 
 Nõmme Kalju 
 FC Kuressaare 
 Paide Linnameeskond 
 Parnu
 Tallinna Kalev 
 Tammeka Tartu

Resultater

Referencer 

Etableret i 1992
Fodboldligaer
Fodbold i Estland
Superliga Srbije

Superliga Srbije (serbisk: Суперлига Србије) eller Jelen SuperLiga er den bedste, serbiske fodboldrække for herrer. Der er 16 hold i ligaen, hvor der arbejdes med op- og nedrykning med Prva liga Serbien (Serbiens anden bedste fodboldrække). Ligaen blev til i sommeren 2005, og startede i 2006. 

De forsvarende mestre er FK Partizan. UEFA rangerer ligaen som nummer 25 ud af 53. Den var tidligere kendt som Meridian PrvaLiga/SuperLiga fra 2004 til sommer 2008. På det tidspunkt havde Montenegro og Serbien en fælles liga. Den blev kaldt Prva Liga. 

Ligaens officielle sponsor er Jelen pivo, hvilket har givet ligaen det officielle navn Jelen SuperLiga.

Fodboldligaer
Fodbold i Serbien
Etableret i 2006
Michael (Michael Jackson-album)

Michael er et posthumt udgivet album bestående af tidligere uudgivet materiale af den amerikanske musiker Michael Jackson. Det blev udgivet den 10. december 2010 af Epic Records og Sony Music Entertainment. Michael var den første udgivelse af nyt Michael Jackson-materiale i ni år siden Invincible blev udgivet i 2001. Produktionen af albummet blev håndteret af flere producenter såsom Michael Jackson, Teddy Riley, Theron "Neff-U" Feemster, C. "Tricky" Stewart, Eddie Cascio m.fl. og indeholder gæsteoptrædener af Akon, 50 Cent og Lenny Kravitz. Michael er det syvende Michael Jackson-album udgivet af Sony og Motown / Universal efter Michael Jacksons død i juni 2009.

Der er udgivet fire singler med materiale fra albummet: "Hold My Hand", udgivet den 15. november 2010, der nåede nummer 39 på det amerikanske Billboards Hot 100 chart, "Hollywood Tonight", udgivet den 11. februar 2011, og "Behind the Mask" udgivet den 21. februar 2011. Musikvideoen til "Hold My Hand" blev instrueret af Mark Pellington, og havde verdenspremiere den 9. december 2010. Musikvideoen til "Hollywood Tonight" blev instrueret af Wayne Isham, som også instruerede videoen til Michael Jacksons "You Are Not Alone" i 1995, og den blev optaget på samme sted: Pantages Theatre nær det berømte hjørne af Hollywood og Vine. Videoen havde verdenspremiere den 10. marts 2011.

Spor 

Opsamlingsalbum fra 2010
Michael Jackson-opsamlingsalbum
Album udgivet posthumt
Kongens store tale

Kongens store tale er en oscar-vindende britisk spillefilm. Den er baseret på Georg 6. vanskeligheder med at holde taler. Filmen vandt blandt andet fire Oscars i 2011.

Medvirkende 
 Colin Firth som Kong Georg 6.
 Geoffrey Rush som Lionel Logue
 Helena Bonham Carter som Dronning Elizabeth
 Guy Pearce som Kong Edward 8.
 Timothy Spall som Winston Churchill
 Derek Jacobi som Ærkebiskop Cosmo Lang
 Jennifer Ehle som Myrtle Logue
 Anthony Andrews som Stanley Baldwin
 Claire Bloom som Dronning Mary
 Eve Best som Wallis Simpson
 Freya Wilson som Prinsesse Elizabeth
 Tim Downie som Hertug af Gloucester
 Roger Hammond som Dr. Blandine Bentham
 Ramona Marquez som Prinsesse Margaret
 Michael Gambon som Kong Georg 5.
 Roger Parrott som Neville Chamberlain

Referencer

Eksterne henvisninger 

 

Dramafilm fra Storbritannien
Film fra Storbritannien
Oscar for bedste film
Engelsksprogede film
Biografiske film fra Storbritannien
Film instrueret af Tom Hooper
Britiske film fra 2011
Film baseret på virkelige begivenheder
Taleforstyrrelser
Prva Liga

Prva Liga, 1. MFL (makedonsk: Прва македонска Фудбалска Лига) er den bedste, makedonske fodboldrække for herrer. Ligaen blev dannet i 1992, samme år som uafhængigheden fra Jugoslavien og to år før det makedonske fodboldforbund blev medlem af FIFA og UEFA. Makedoniens førstedivision i fodbold er en fodboldliga med 12 hold, som spiller 33 kampe, fordelt over to kalenderår. De spiller fra juli til maj.

Klubben som vinder ligaen, bliver nationale mestre, og får muligheden for at repræsentere Makedonien ved UEFA Champions League, hvor vinderen går ind i anden kvalifikationsrunde. På baggrund af Makedoniens placering på UEFAs rangliste kommer nummer to ikke med i UEFA Champions League, men derimod kommer nummer to og tre med i UEFA Europa League (første runde).

Fodbold i Nordmakedonien
Etableret i 1992
Fodboldligaer
Michael Jackson's This Is It (album)

Michael Jackson's This Is It (eller blot This Is It) er en posthum to-disc soundtrack album af den amerikanske musiker Michael Jackson udgivet af Epic Records den 26. oktober 2009.

This Is It''' blev udgivet samtidig med biografpremieren på koncertfilmen This Is It'', der dokumenterer Michael Jacksons prøver til This Is It-koncertrækken på Londons O2 Arena. 

Album fra 2009
Michael Jackson-album
Album udgivet posthumt
Umaglesi Liga

Umaglesi Liga er den bedste fodboldrække for herrer i Georgien. Ligaen blev dannet i 1990, 2 år før grundlæggelsen af Georgiens fodboldforbund. Fra 1927 til 1989 fra det samlet under Sovjetunionen, og det var derfor først efter dette, at ligaen, Umaglesi Liga, blev dannet.

Vindere af ligaen 
1990: Dinamo Tbilisi 
1991: Dinamo Tbilisi
1991-92: Dinamo Tbilisi
1992-93: Dinamo Tbilisi
1993-94: Dinamo Tbilisi
1994-95: Dinamo Tbilisi
1995-96: Dinamo Tbilisi
1996-97: Dinamo Tbilisi
1997-98: Dinamo Tbilisi
1998-99: Dinamo Tbilisi
1999-2000: Torpedo Kutaisi
2000-01: Torpedo Kutaisi
2001-02: Torpedo Kutaisi
2002-03: Dinamo Tbilisi
2003-04: WIT Georgia Tbilisi
2004-05: Dinamo Tbilisi
2005-06: Sioni Bolnisi
2006-07: Metalurgi Rustavi
2007-08: Dinamo Tbilisi
2008-09: WIT Georgia Tbilisi
2009-10: Metalurgi Rustavi
2010-11: Zestafoni
2011-12: Zestafoni
2012-13: Dinamo Tbilisi

Fodbold i Georgien
Etableret i 1992
Fodboldligaer
Frederik af Danmark (1529-1556)

Frederik af Danmark (1529–27. oktober 1556) var den yngste søn af af Kong Frederik 1.

Han gjorde en gejstlig karriere og blev biskop i Slesvig og Hildesheim.

Liv og gerning 
Frederik blev født i 1529 som yngste søn af Kong Frederik 1. i hans ægteskab med Sophie af Pommern. 

Frederik blev forudbestemt til at blive biskop og fik derfor en halvlærd opdragelse under ledelse af sin bror Christian 3.’s tyske hofpræst Andreas Jedicke. Ved delingen af hertugdømmerne Slesvig og Hertugdømmet Holsten i 1544 blev han forbigået, da hans brødre lovede at skaffe ham posten som ærkebiskop af Bremen i stedet. Da det ikke lykkedes, skaffede de ham foreløbig et kanonikat i Køln.  

Da Frederik blev 20 år gammel, måtte hans brødre imidlertid anerkende hans ret til en del af hertugdømmerne, hvis stænder havde hyldet Frederik som medhertug. For at undgå det, overdrog Christian 3. ham Bispedømmet Slesvig med Svavsted, idet domkapitlet valgte ham til koadjutor hos biskoppen, Tileman van Hussen, den 7. april 1549. 

Samme år indgik han i Assens en overenskomst med sine brødre, hvorved han opgav al ret til hertugdømmerne for deres og deres mandlige efterkommeres livstid. Til gengæld fik han udover Slesvig Stift tildelt årpenge på 9000 mark, indtil der kunne skaffes ham et større stift. Kort efter døde biskoppen, og Frederik, der allerede var indtrådt i hans ret, antog nu også titlen som biskop. 

I 1552 opnåede han ligeledes at blive biskop af Hildesheim, hvor han ligesom i Køln stod i lydighedsforhold til paven. Han beholdt dog indtil videre stadig sine årpenge fra brødrene.

Frederik døde den 27. oktober 1556 hos sin mor i Kiel efter at have testamenteret alle sine ejendomme til sin broder, Hertug Adolf af Gottorp. Slesvig Stift havde han forpligtet sig til at overlevere til kongen, men overlod det før sin død alligevel til Adolf, der umiddelbart efter Frederiks død satte sig i besiddelse af det. De to brødre synes at have stået hinanden nær, også i deres lunkne Forhold til de kirkelige spørgsmål, som Christian 3. interesserede sig så meget for.

Noter

Litteratur 
 

Prinser fra Danmark
Prinser af Norge
Huset Oldenburg
Danskere i 1500-tallet
Biskopper over Slesvig Stift
Biskopper fra Tyskland
Sofia (Madagaskar)

Sofia er en region beliggende på den nordvestlige del af Madagascar ud til Mozambique-kanalen, i den tidligere provins Mahajanga. Den har havn efter floden Sofia River.

Regionshovedstaden er byen Antsohihy og befolkningen blev i 2011 anslået til 1.181.603 mennesker på et areal af 50.800 km² 

Sofia er inddelt i syv distrikter
 Mandritsara
 Befandriana-Nord
 Bealanana
 Antsohihy
 Analalava
 Port-Bergé
 Mampikony

Natur 
I regionen ligger naturreservaterne
 Marotandrano-reservatet
 Bora-reservatet
 Tampoketsa Analamaitso-reservatet

Eksterne kilder og henvisninger 

Madagaskars regioner
Den tomme plads

Den tomme plads (Originaltitel: The Casual Vacancy) er en engelsk roman fra 2012, skrevet af forfatteren J.K. Rowling. Dette er forfatterens første roman for voksne, og den første bog hun har skrevet, som ikke omhandler troldmandslærlingen Harry Potter.

Bogen blev udgivet den 27. september af det engelske forlag Little, Brown and Company. I Danmark blev den udgivet af forlaget Gyldendal oversat af Agnete Dorph Stjernfelt.

Handling 

Bogen omhandler den typiske engelske landsby Pagford, som rystes af sognerådsmedlem Barry Fairbrothers pludselige dødsfald. Hans død efterlader en tom plads i sognerådet på et tidspunkt, hvor rådet er splittet på grund af det forfaldne socialbyggeri The Fields og afvænningsklinikken Bellchapel. Sognerådsformanden, Howard Mollison, ønsker The Fields knyttet til den nærliggende storby, Yarvil, og afvænningsklinikken lukket. Posten som sognerådsmedlem står mellem tre kandidater: Miles Mollison, Howards advokat-søn; Colin Wall, Barrys ven og viceinspektør på den lokale skole, samt den voldelige og småkriminelle far til to, Simon Price.

Barrys pludselige dødsfald, samt det kommende valg skaber stor tumult i den ellers så fredelige lille engelske landsby, og det gør ikke ligefrem tingene lettere, at både sognerådsmedlemmer og kandidater bliver groft personligt angrebet, af deres egne børn, som hver især hacker sig ind på sognerådets hjemmeside, under brugernavnet: Barry_Fairbrothers_Genfærd.

Litteratur 
 Rowling, J.K., Den tomme plads, Gyldendal 2012, 

Romaner fra England
Litteratur i 2012
Bøger af J. K. Rowling
Uppstad

Uppstad (gammalsv. upstadher), egentlig en uppe i landet belägen stad betegner på svensk en stad, som alene måtte bedrive indenrigshandel og skibsfart og ikke havde rettigheder til at bedrive import og eksport (det vil sige udenrigshandel).

I 1610'erne indførtes under Gustav 2. Adolfs regering nye handelsregler, som blandt andet indbefattede indførelsen af accise (svensk: landtull) ved indførsel af varer fra landdistrikterne til byerne. Samtidigt blev al handel på landbygden forbudt, fraset visse godkendte markeder og specielt udsete håndværkere i sognene.

Samtidig reguleredes udenrigshandelen, og eksport blev her efter kun tilladt visse særskilt udsete byer, byer uden denne særret blev kaldt for uppstäder. Reguleringen blev skridt for skridt afviklet i løbet af 1700-tallet frem til 1765.

Byer, som havde ret til udenrigshandel, blev kaldt for stapelstäder (og rettigheden blev kaldt for stapelstadsrätt). Senere kom adskillelsen mellem uppstäder og stapelstäder alene til at bestå i, at de sidstnævnte havde lov til tolddeklarering.

Større svenske uppstäder var blandt andet Västerås og Uppsala.

Svenske uppstäder  
Svenska uppstäder var blandt andre:
 Uppsala
 Västerås
 Arboga
 Borås
 Enköping
 Kristinehamn
 Lund
 Mariefred
 Motala
 Sigtuna
 Södertälje
 Åmål
 Örebro (stapelstad fra 24. april 1896)

Noter

Eksterne henvisninger 
Nordisk Familjebok, Uggleupplagan, bind 26 (1917), sp. 880; opslag: Stad

Sveriges historie
Østfrisisk (sprog)

Østfrisisk er den østlige gren af den frisiske sprogfamilie. Østfrisisk er nu næsten uddød. Kun i den nordvestyske kommune Saterland tales der med saterfrisisk stadig en østfrisisk dialekt.

Historisk omfatter det østfrisiske sprogområde området øst for den nederlandske flod Lauwers (dvs. store dele af den nederlandske provins Gronningen og Øst-Frisland). Vest for Lauwers tales dag i dag westerlauwersfrisisk (vestfrisisk). Øst for Lauwers blev det frisiske sprog efterhånden afløst af nederlandsk og plattysk. Kun på øen Wangerooge og i Saterland blev der i 1900-tallet stadig talt østfrisisk. I dag er det kun i Saterland, at der tales østfrisisk. Østfrisisk kan historisk opdeles i de to dialektgrupper emsfrisisk (benævnt efter floden Ems) og weserfrisisk (benævnt efter floden Weser).

Eksterne henvisninger 

Frisisk sprog
Royal Borough of Windsor and Maidenhead

Royal Borough of Windsor and Maidenhead er en kommune i Berkshire i det sydøstlige England.

Kommunen blev oprettet i 1974, og den blev en Enhedslig myndighed i 1998.

Seværdigheder i kommunen 
Kommunen er kendt for det kongelige slot Windsor Castle ved Themsen.
 
Andre seværdigheder i kommunen:
 Kostskolen Eton College.
 Legoland Windsor er det andet Legoland (det første var Legoland Billund Resort i Danmark).
 Ascot Racecourse.
 Sunninghill House officiel residens for Prins Andrew af Storbritannien i 1990-2004.

Byer i kommunen 
 Maidenhead med 78.000 indbyggere (i 2001) er administrationsby.
 Windsor med 26.885 indbyggere (i 2001)
 Ascot (og Sunninghill) med 11.603 indbyggere (i 2001)
 Eton med 4.980 indbyggere (i 2001)

Etableret i 1974
Enhedslige myndigheder i Sydøstengland
Byer i England
Berkshire
The Iceman (film)

The Iceman er en amerikansk thriller fra 2012  instrueret af Ariel Vromen og baseret på den berygtede mafia hitman Richard Kuklinskis liv. Den blev udgivet i 2012 på Venedig Film Festival og er med stjernerne Michael Shannon, Winona Ryder, Chris Evans og Ray Liotta.

The Iceman screenet ved 2012 Telluride Film Festival og 2012 Toronto International Film Festival før blev den vist et begrænset antal af biograferne i USA den 3. maj 2013. Der blev udvidet med flere biografer i USA den 17. maj.

Plot 
Den sande historie om Kuklinski, den berygtede lejemorder, og familiefar. Der endelig blev anholdt i 1986, hverken hans kone eller døtre havde nogen anelse om hans virkelige profession.

Medvirkende 
 Michael Shannon som Richard Kuklinski
 Winona Ryder som  Deborah Kuklinski
 Chris Evans som  Robert 'Mr. Freezy' Pronge
 Ray Liotta som  Roy DeMeo
 James Franco som  Marty Freeman
 David Schwimmer som Josh Rosenthal
 Stephen Dorff som Joseph Kuklinski
 Erin Cummings som Ellen
 Robert Davi som Leonard Marks
 Weronika Rosati som Livi
 John Ventimiglia som Mickey Scicoli
 Christa Campbell som Adele
 Jay Giannone som Dominick Provenzano
 Vincent Fuentes som JC

References

Eksterne Henvisninger 

Amerikanske film fra 2012
Thrillerfilm fra USA
Film baseret på virkelige begivenheder
Kriminalfilm fra USA
Kategoria Superiore

Kategoria Superiore (dansk: Superior klasse) er den bedste fodboldrække for herrer i Albanien. Den blev oprettet d. 6. juni 1930 under navnet Kategoria e Parë. KF Tirana er den mest succesfulde hold med 24 titler. 

I 1988-1989 blev deltagerantallet øget til 16, i 1999–2000 blev det reduceret til 14. Fra 2006-07 blev det igen reduceret til 12, mens fra 2012-13 er det på det nuværende antal, 14 hold.

Etableret i 1930
Fodboldligaer
Fodbold i Albanien
Katrin Stjernfeldt Jammeh

Sara Katrin Stjernfeldt Jammeh (9. maj 1974 i Malmø) er en svensk socialdemokratisk kommunalpolitiker. Hun tiltrådte den 1. juli 2013 som formand for kommunalbestyrelsen (svarer til borgmester) og finanskommunalråd i Malmö kommun, og er den første kvinde valgt til byens mest magtfulde politiske stilling.

Stjernfeldt Jammeh voksede op udenfor Trelleborg og har studeret statsvidenskab på magisterniveau i Lund og Sheffield. Hun har tidigere været lederskribent på avisen Arbetet og politisk sekretær. Hun var derefter konsulent i samfundskommunikation inden hun 2008 blev socialkommunalråd i Malmö kommun.

Stjernfeldt Jammeh er siden 2010 kommunalråd for skole, tryghed og velfærd i Malmö kommun og har i denne stilling gennemført en omorganisering, hvor ansvaret for skolerne er flyttet fra bydelene til centrale forvaltninger. Hun blev den 23. marts 2013 på Malmö arbetarekommuns årlige generalforsamling valgt til at efterfølge Ilmar Reepalu den 1. juli samme år som formand for kommunalbestyrelsen og som finanskommunalråd.

Kildehenvisninger 

Personer fra Malmø
Politikere fra Sverige
Kvindelige borgmestre
Metropolitan borough

Metropolitan boroughs, også kaldet metropolitan districts, er en betegnelse på storbykommuner i de store byområder i de nordlige og mellemste dele af England. Administrativt er storbykommunerne fordelt mellem seks ceremonielle grevskaber.

Det nordøstlige England 
Grevskabet Tyne and Wear består af fem Metropolitan boroughs. Det er South Tyneside, North Tyneside, Newcastle upon Tyne, Gateshead og City of Sunderland.

Yorkshire og Lancashire 
De historiske grevskaber Yorkshire og Lancashire omfattede tidligere meget store områder.

I de industrialiserede dele af området er der dannet fire storbygrevskaber, der igen er opdelt i 24 storbykommuner.

 Merseyside med de fem kommuner Liverpool, Sefton, Knowsley, St. Helens og Wirral. 
 Stor Manchester med de ti kommuner Bolton, Bury, Oldham, Rochdale, Stockport, Tameside, Trafford, Wigan, Salford og Manchester.
 West Yorkshire med de fem kommuner Bradford, Calderdale, Kirklees, Leeds og Wakefield. 
 South Yorkshire med de fire kommuner Barnsley, Rotherham, Sheffield og Doncaster.

Nordøst og nord for storbyområdet ligger der tre tyndere befolkede grevskaber. Der er East Riding of Yorkshire og North Yorkshire samt det nuværende grevskab Lancashire, der er meget mindre end sin historiske forgænger.

Midlands 
Grevskabet West Midlands i regionen Vestmidtland består af syv kommuner. 

Det er City of Birmingham, City of Coventry, City of Wolverhampton, Metropolitan Borough of Dudley, Metropolitan Borough of Walsall, Metropolitan Borough of Sandwell og Metropolitan Borough of Solihull.

London 
Fra 1900 til 1965 blev de 28 kommuner i grevskabet London kaldt for Metropolitan boroughs of the County of London. Siden 1965 er kommunerne i Stor London blevet kaldt for London boroughs, dog har Westminster og selve London city-status.

Englands subnationale enheder